મુંબઇ: જાહેર ક્ષેત્રની અગ્રણી સ્ટેટ બેન્ક ઓફ ઇન્ડિયાએ કહ્યું છે કે બેન્ક દ્વારા ખાતામાં માસિક એવરેજ બેલેન્સ નહીં રાખનાર સામે લગાવવામાં આવતા ચાર્જિસની સમીક્ષા કરાઇ રહી છે. બેન્કના મેનેજિંગ ડાયરેક્ટર રજનીશકુમારે કહ્યું કે અમને આ સંબધે ખાતાધારકોની ફરિયાદો મળી છે. આ ફરિયાદોની સમીક્ષા કરી રહ્યા છીએ. આ અંગે યોગ્ય નિર્ણય લેવામાં આવશે. તેમણે વધુમાં જણાવ્યું કે સિનિયર સિટીઝન અને વિદ્યાર્થીઓ જેવી કેટલીક કેટેગરીના બેન્ક ખાતાધારક ઉપર લાદવામાં આવતા ચાર્જિસ સંબંધે પણ વિચારણા કરવામાં આવી રહી છે.